ODBOR  ENVIRONMENTÁLNYCH  RIZíK
  A  BIOLOGICKEJ  BEZPEČNOSTI  

                                                                                          Bratislava, dňa 19. 04. 2011
                                                                                          Číslo: 24794/2011-3.2-6-ZZP 32

R O Z H O D N U T I E

Ministerstvo životného prostredia Slovenskej republiky (ďalej len „ministerstvo“) odbor environmentálnych rizík a biologickej bezpečnosti ako príslušný orgán štátnej správy podľa § 2 zákona č. 525/2003 Z. z o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 24 ods. 1 písm. b/ zákona č. 151/2002 Z. z. o používaní genetických technológií a geneticky modifikovaných organizmov v znení neskorších predpisov (ďalej len „zákon“), vo veci používateľa Centrum výskumu rastlinnej výroby Piešťany, Bratislavská cesta 122, 921 68 Piešťany 

mení

rozhodnutie č. 13932/2010-2.2.-13-ZZP 17, zo dňa 11. 03. 2010, o súhlase na prvé a každé ďalšie zavedenie geneticky modifikovaných vyšších rastlín línií a hybridov odvodených od cukrovej repy H7-1 do životného prostredia tak, že: 
-	zväčšuje celkovú rozlohu pokusnej plochy maximálne na 10 000 m2, ktorá zahŕňa pokusné parcely, ochranný obsev, cesty medzi opakovaniami a cesty medzi parcelami a obsevom,

-	upravuje bod 12 v povinnostiach uložených ministerstvom: miesta zavádzania, spôsoby zavádzania, plány kontrol zavádzania, monitorovacie plány, monitorovacie techniky, spracovanie odpadu a iné spôsoby nakladania s geneticky modifikovanými líniami a hybridmi odvodených z cukrovej repy H7-1 dodržiavať      tak, ako sú uvedené v žiadosti evidovanej na ministerstve pod číslom: 61803/2009-2.2-1-ZZP 17, doručenej dňa 11. 12. 2009 a v žiadosti evidovanej na ministerstve pod číslom: 9747/2011-3.2-1-ZZP 32, doručenej dňa 14. 02. 2011.

Ostatné náležitosti v rozhodnutí č. 13932/2010-2.2.-13-ZZP 17, zo dňa 11. 03. 2010, zostávajú nezmenené.

Tento súhlas, ktorým sa mení rozhodnutie č. 13932/2010-2.2.-13-ZZP 17, sa vydáva na obdobie odo dňa nadobudnutia právoplatnosti rozhodnutia do 31. 12. 2012.  

Toto rozhodnutie nenahrádza ďalšie súhlasy a konania potrebné podľa zákona.

O d ô v o d n e n i e:

Dňa 12. 02. 2011 podal používateľ Centrum výskumu rastlinnej výroby Piešťany, Bratislavská cesta 122, 921 68 Piešťany v zmysle § 36 ods. 1 zákona návrh na zmenu rozhodnutia č. 13932/2010-2.2.-13-ZZP 17, zo dňa 11. 03. 2010,      o súhlase na prvé a každé ďalšie zavedenie geneticky modifikovaných vyšších rastlín línií a hybridov odvodených od cukrovej repy H7-1 do životného prostredia.
Ministerstvo preskúmalo žiadosť používateľa o zmenu rozhodnutia                    č. 13932/2010-2.2.-13-ZZP 17 o súhlase na prvé a každé ďalšie zavedenie geneticky modifikovaných vyšších rastlín línií a hybridov odvodených od cukrovej repy H7-1 do životného prostredia a doklady, ktoré žiadateľ predložil a to najmä údaje o mieste zavádzania a zavádzaní, o plánoch kontroly zavádzania, monitorovacích plánoch a technikách, stave po zavedení, o spracovaní odpadu, havarijný plán, posudok z posudzovania rizika, nájomnú zmluvu k pozemku v Borovciach a plán katastrálneho územia s vyznačením miesta zavádzania.

	Na základe uvedených skutočností a kladného stanoviska Komisie pre biologickú bezpečnosť zo dňa 07. 04. 2011, ministerstvo vyhodnotilo, že neexistuje dôvod zamietnuť žiadosť o zmenu rozhodnutia č. 13932/2010-2.2.-13-ZZP 17, zo dňa 11. 03. 2010, o súhlase na prvé a každé ďalšie zavedenie geneticky modifikovaných vyšších rastlín línií a hybridov odvodených od cukrovej repy H7-1 do životného prostredia. 

Poučenie: Proti tomuto rozhodnutiu možno podľa § 61 zákona č. 71/1967 Zb. o správnom konaní v znení neskorších predpisov podať do 15 dní odo dňa jeho doručenia rozklad na Ministerstvo životného prostredia Slovenskej republiky, Námestie Ľudovíta Štúra 1, 812 35 Bratislava. Rozhodnutie možno preskúmať súdom.

                                                                     Ing. Henrieta Čajková       
                                      riaditeľka odboru
                                        environmentálnych rizík a biologickej bezpečnosti

Doručí sa: Centrum výskumu rastlinnej výroby Piešťany, Bratislavská cesta 122,  921 68 Piešťany 

Na vedomie: SIŽP, Ústredie inšpekcie biologickej bezpečnosti, Karloveská 2,       842 22 Bratislava